section_heading: Zemljopis
paragraph_text: Kansas City se nalazi u središnjem dijelu SAD-a (zbog toga se naziva Srce Amerike) na ušću rijeke Kansas u rijeku Missouri. Nalazi se na krajnjem zapadu države Missouri uz granicu s državom Kansas. U državi Kansas odmah do njega postoji grad koji se također zove Kansas City. On ima oko 150 000 stanovnika i s Kansas Cityjem u državi Missouri je spojen u metropolitansko područje, te Kansas City u stvarnosti funkcionira kao jedan grad u dvije države. Reljef je nizinski. Klima je vlažna kontinentalna s velikom količinom padalina. Grad je često na udaru tornada.